OpenLLM-France/wikimedia huggingface dataset:
# Tri Bleiz Die

Tri Bleiz Die és un grup punk-rock de Naoned, a Bretanya. Significa, en català, "Els tres llops de Déu". El nom Tri Bleiz Die també és un dit a la regió bretona del Nord de Finisterre que significa "Déu meu!".
En els seus temes, interpretats únicament en bretó, combinen els instruments típics del rock (guitarra elèctrica, baix i bateria) amb instruments tradicionals, com la bombarda, la flauta o el violí. Les lletres tracten sobre la independència de Bretanya, temes socials, així com l'adaptació de cançons i refranys populars, com en la cançó "C'hwec'h merc'h gwerc'h" del disc Dalc'homp Mat!
En la seva carrera musical han enregistrat tres discos, encara que van començar en 1999 amb una maqueta de cinc títols: Disuj (en català, "Insubmís"); en el 2000 van gravar el seu primer disc: "Dalc'homp mat!" ("Resistim molt!"), en el 2002 "Arabat Dekoniñ Memestra" ("Malgrat tot no cal estar de conya"); i en el 2005 el que seria el seu últim disc: "Milendall" ("Laberint").
El grup es va separar a l'octubre del 2006 i feu un concert de comiat el 21 del mateix amb altres artistes convidats com Les Baragouineurs i altres convidats com Gweltaz del grup bretó EV.
No obstant això, el 27 d'octubre del 2007 es van reunir ocasionalment en un concert a Kastellin i en 2015 a Nantes.
Tri Bleiz Die acaba la seva carrera amb més de 200 concerts a França, Bèlgica i fins i tot Espanya, i prop de 300.000 discos venuts.

## Discografia

* Disuj, 1999
* Dalc'homp mat ! , 2001.
* Arabat dekoniñ memestra, 2003 :
* Milendall (albom), 2005

## Referències

* ↑ Tri Bleiz Die (1998-2006) de Naoned a Rock made in Breizh, 24 de setembre de 2011
* 1 2 Nantes. Reformation du groupe Tri Bleiz Die le 8 janvier au Ferrailleur a breizh.info, 23 de desembre de 2015

## Enllaços externs

* Lletres de les cançons del grup
* Tri Bleiz Die a the-spirit-of-rock
# Tourism

Tourism és el quart àlbum de Roxette, enregistrat el 1992, de nom complet Tourism: songs from studios, stages, hotelrooms & other strange places (cat. Turisme: cançons d'estudis, escenaris, habitacions d'hotel i altres estranys indrets). Es faria durant el Join the joyride world tour i els seus senzills són: "How Do You Do", "Queen of Rain" i "Fingertips '93".
El CD va assolir el No.1 als següents països: Alemanya, Noruega i Suècia; i al No.2 al Regne Unit, Àustria i Suïssa.

## Llista de cançons

* "How Do You Do!" - 3:12 (estudi)
* "Fingertips" - 3:22 (estudi)
* "The Look" - 5:34 (directe Sydney)
* "The Heart Shaped Sea" - 4:31 (estudi)
* "The Rain" - 4:49 (estudi)
* "Keep Me Waiting" - 3:12 (estudi)
* "It Must Have Been Love" - 7:08 (directe Santiago, Xile, i estudi)
* "Cinnamon Street" - 5:04 (estudi)
* "Never Is Along Time" - 3:44 (club nocturn)
* "Silver Blue" - 4:05 (estudi)
* "Here Comes the Weekend" - 4:11 (hotel)
* "So Far Away" - 4:02 (hotel)
* "Come Back (Before You Leave)" - 4:30 (estudi)
* "Things Will Never Be the Same" - 3:22 (directe Zúric)
* "Joyride" - 4:50 (directe Sydney)
* "Queen of Rain" - 4:49 (estudi)

## Curiositats

* El senzill "Fingertips '93" n'estaria una versió de nova, que es faria després.
* "It Must Have Been Love" és la primera vegada que apareix a un àlbum de Roxette.
* La cançó "So Far Away" ja havia estat a "Pearls of Passion".
* "Come Back (Before You Leave)" fou el costat B del senzill "Joyride", entretant "Silver Blue" fou de "The Look".
# Tourmaline (cràter)

Tourmaline és un cràter sobre la superfície de (2867) Šteins, situat amb el sistema de coordenades planetocèntriques -20.9 ° de latitud nord i 347.6 ° de longitud est. Fa un diàmetre de 0.22 km. El nom va ser fet oficial per la UAI el nou de maig de 2012 i fa referència a la turmalina, grup de minerals que pertanyen a la classe dels ciclilicats.

## Referències

* ↑ "Tourmaline (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Busbey III, Arthur B.; Coenraads, Robert R.; Willis, Paul; Roots, David. Time Life Books. The Nature Company Guides: Rocks and Fossils (en (anglès)), 1996.
# Tourmignies

Tourmignies és un municipi francès, situat a la regió dels Alts de França, al departament del Nord. L'any 2006 tenia 694 habitants. Limita al nord amb Avelin, a l'est amb Mérignies, al sud amb Mons-en-Pévèle i a l'oest amb Attiches.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 476 | 506 | 576 | 596 | 615 | 756 | 694 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2005 | Jean-Louis Wambre | |
| 2005- | Alain Duchesne | MoDem |
# Trionicoïdeus

Els trionicoïdeus (Trionychoidea) són una superfamília de tortugues que reuneix espècies que tenen closques toves. Tenen dues famílies, tres subfamílies, i 15 gèneres. Es troben en regions temperades del món.

## Taxonomia

Família Carettochelyidae Subfamília Carettochelyinae
* Gènere Carettochelys
Família Trionychidae Subfamília Cyclanorbinae
* Gènere Cyclanorbis
* Gènere Cycloderma
* Gènere Lissemys
Subfamília Trionychinae
* Gènere Amyda
* Gènere Apalone
* Gènere Aspideretes
* Gènere Chitra
* Gènere Dogania
* Gènere Nilssonia
* Gènere Palea
* Gènere Pelochelys
* Gènere Pelodiscus
* Gènere Rafetus
* Gènere Trionyx

## Referències

* EMBL Reptiles Database: Trionychidae
# Trnovec

Trnovec és un poble i municipi d'Eslovàquia que es troba a la regió de Trnava, a l'oest del país. El 2023 tenia 290 habitants.

## Història

La primera menció escrita de la vila es remunta al 1548.

## Referències

* ↑ «Trnavský kraj (Slovakia): Districts, Towns and Municipalities» (en anglès), 12 abril 2024. [Consulta: 23 juny 2024].
* ↑ «História obce» (en eslovac). Ajuntament de Trnovec. [Consulta: 23 juny 2024].
# Carollia sowelli

Carollia sowelli és una espècie de ratpenat pròpia de Centreamèrica i que ha estat descrita recentment.

## Referències

* ↑ Baker, R. J., S. Solari i F. G. Hoffmann. 2002. A new Central American species from the Carollia brevicauda complex. Occasional Papers, The Museum of Texas Tech University, 217:1-12. (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Yeşilırmak

Yeşilırmak (en turc, significa 'Riu verd') és un riu de la regió de la mar Negra, al nord de Turquia, conegut en grec antic com Ίρις, Iris. La seva longitud total és de 418 km.
Des de les seves fonts al nord-est de Sivas, flueix més enllà de Tokat i Amasya i arriba fins a Samsun, i desemboca a la mar Negra.
Els seus afluents són el Çekerek i el Riu Kelkit.

## Història

Estrabó, en la seva Geografia, descriu com flueix a través de Comana del Pont, la fèrtil plana de Dazimònitis, i Gaziura, abans de rebre les aigües del Scylax; a continuació, flueix a través d'Amasia abans d'arribar a la vall del Phanaroea.

## Referències

* ↑ a Perseus
# Campionats del món de ciclocròs de 1992

Els Campionats del món de ciclocròs de 1992 foren la 43a edició dels mundials de la modalitat de ciclocròs i es disputaren el 1 i 2 de febrer de 1992 a Leeds, Yorkshire, Anglaterra. Foren tres les proves disputades.

## Resultats

| Prova | Or | Plata | Bronze |
| Cursa elit | Mike Kluge | Karel Camrda | Adrie van der Poel |
| Cursa amateur | Daniele Pontoni | Dieter Runkel | Thomas Frischknecht |
| Cursa júnior | Roger Hammond | Vojtěch Bachleda | Jan Faltýnek |

## Classificacions
### Classificació de la prova elit

| Pos. | Ciclista | País | Temps |
| | Mike Kluge | Alemanya | 1 h 04 min 36 s |
| | Karel Camrda | Txecoslovàquia | + 0:18 |
| | Adrie van der Poel | Països Baixos | + 0:53 |
| 4 | Beat Wabel | Suïssa | + 0:55 |
| 5 | Radomír Šimůnek | Txecoslovàquia | + 1:20 |
| 6 | Beat Breu | Suïssa | + 1:23 |
| 7 | Karl Kälin | Suïssa | + 1:32 |
| 8 | Miloslav Kvasnička | Txecoslovàquia | + 1:33 |
| 9 | David Baker | Regne Unit | + 1:40 |
| 10 | Danny De Bie | Bèlgica | + 1:44 |

### Classificació de la prova amateur

| Pos. | Ciclista | País | Temps |
| | Daniele Pontoni | Itàlia | 50 min 56 s |
| | Dieter Runkel | Suïssa | + 0:46 |
| | Thomas Frischknecht | Suïssa | + 1:05 |
| 4 | Emmanuel Magnien | França | + 1:11 |
| 5 | Andreas Hubmann | Suïssa | + 1:13 |
| 6 | Andreas Büsser | Suïssa | + 1:38 |
| 7 | Pavel Elsnic | Txecoslovàquia | + 1:38 |
| 8 | Ralph Berner | Alemanya | + 1:44 |
| 9 | Jörg Arenz | Alemanya | + 2:00 |
| 10 | Radovan Fořt | Txecoslovàquia | + 2:07 |

### Classificació de la prova júnior

| Pos. | Ciclista | País | Temps |
| | Roger Hammond | Regne Unit | 38 min 10 s |
| | Vojtěch Bachleda | Txecoslovàquia | + 0:20 |
| | Jan Faltýnek | Txecoslovàquia | + 0:49 |
| 4 | Tomasz Bukowski | Polònia | + 0:55 |
| 5 | Malte Urban | Alemanya | + 1:00 |
| 6 | Pascal Perrin | França | + 1:10 |
| 7 | Rolf Verhaegen | Bèlgica | + 1:12 |
| 8 | Markus Zberg | Suïssa | + 1:22 |
| 9 | Jérôme Delbove | França | + 1:31 |
| 10 | Martin Elsnic | Txecoslovàquia | + 1:37 |

## Medaller

| Pos. | País | Or | Plata | Bronze | Total |
| 1 | Alemanya | 1 | 0 | 0 | 1 |
| 1 | Regne Unit | 1 | 0 | 0 | 1 |
| 1 | Itàlia | 1 | 0 | 0 | 1 |
| 4 | Txecoslovàquia | 0 | 2 | 1 | 3 |
| 5 | Suïssa | 0 | 1 | 1 | 1 |
| 6 | Països Baixos | 0 | 0 | 1 | 1 |

## Referències

* Web de l'UCI
* Resultats a les-sports.info
# Troy (Nova York)

Troy és una ciutat i la capital del Comtat de Rensselaer a l'Estat de Nova York als Estats Units d'Amèrica. Segons el cens del 2000 tenia 49.170 habitants.

## Demografia

Segons el cens del 2000, Troy tenia 49.170 habitants, 19.996 habitatges, i 10.737 famílies. La densitat de població era de 1.823,7 habitants per km².
Dels 19.996 habitatges en un 27% hi vivien nens de menys de 18 anys, en un 32,6% hi vivien parelles casades, en un 16,3% dones solteres, i en un 46,3% no eren unitats familiars. En el 36,6% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,97.
Per edats la població es repartia de la següent manera: un 22,1% tenia menys de 18 anys, un 17,6% entre 18 i 24, un 28,5% entre 25 i 44, un 18,1% de 45 a 60 i un 13,7% 65 anys o més.
L'edat mediana era de 32 anys. Per cada 100 dones de 18 o més anys hi havia 96 homes.
La renda mediana per habitatge era de 29.844 $ i la renda mediana per família de 38.631 $. Els homes tenien una renda mediana de 30.495 $ mentre que les dones 25.724 $. La renda per capita de la població era de 16.796 $. Entorn del 14,3% de les famílies i el 19,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Persones il·lustres

* Maureen Stapleton. Actriu.
* Frederic Fradkin (1892-1965), violinista.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Troy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Troy». American Fact Finder. Oficina del Cens dels Estats Units, 12-01-2010.
# Nathaniel Cooke

Nathaniel Cooke, sovint citat com a Nathaniel Cook, va ser el dissenyador, el 1835 o 1839 de les peces d'escacs Staunton, considerades com l'estandard des que el 1924 van ser seleccionades per la Federeació Internacional d'Escacs.
Va registrar el seu disseny a l'oficina de patents del Regne Unit l'1 de març de 1849. Era editor de The Illustrated London News, el diari on Howard Staunton escrivia regularment una columna d'escacs, i va demanar a Staunton fer publicitat del seu joc d'escacs. Staunton ho va fer en la seva columna el 8 de setembre de 1849, i el conjunt es va fer famós amb el nom de Peces Staunton.

## Referències

* ↑ Golombek, Harry. Penguin Books. The Penguin Encyclopedia of Chess (en anglès), 1981, p. 456. ISBN 0149464622.
* ↑ Golombek, Harry. Penguin Books. The Penguin Encyclopedia of Chess (en anglès), 1981, p. 91. ISBN 0149464622.

## Bibliografia

* Brace, Edward R. An Illustrated Dictionary of Chess. Hamlyn Publishing Group, 1977, p. 71. ISBN 1-55521-394-4.
* Hooper, David; Whyld, Kenneth. The Oxford Companion to Chess. 2nd. Oxford University Press, 1992, p. 392. ISBN 0-19-280049-3. «Staunton chessmen»
# Triangle Hivernal

El triangle hivernal és una asterisme extremadament brillant, format de tres estels.

## Composició

Els tres estels són:
* Sírius, formant part de la constel·lació del Ca Major, l'astre més lluminós de l'esfera celeste;
* Proció, pertanyent al Ca Menor;
* Betelgeuse, representant un muscle d'Orió.

## Característiques

Com subratllat del nom, és fàcilment reconéixer-lo al cel hivernal, en contraproposició al Triangle d'estiu. Es presenta com un triangle gairebé perfectament equilàter, amb el vèrtex cap a sud (Sírius) i travessat per la feble Via Làctia hivernal. El triangle hivernal conté al seu interior la constel·lació de l'Unicorn, mentre al nord s'evidencia el gran rectangle d'estels pertanyents als Bessons. Sírius i Proció són dos dels estels més propers al Sol, Betelgeuse és en canvi un supergegant vermell distant centenar d'anys llum.
Cal assenyalar que de les regions temperades situades a l'hemisferi sud de vegades es coneix l'asterisme com a “Triangle d'estiu”, ja que les estacions s'inverteixen.

## Referències

* ↑ Milton D. Heifetz & Wil Tirion. A Walk through the Southern Sky - A Guide to Stars and Constellations and their Legends. Cambridge University Press, 2007.
# Catocala distorta

Catocala dissimilis és una espècie de papallona nocturna de la subfamília Erebinae i la família Erebidae. Es troba a l'India (Himachal Pradesh).

## Referències

* ↑ http://www.taxapad.com/local.php?taxonidLC=85997637 Arxivat 2015-07-07 a Wayback Machine.
* ↑ «Funetː Catocala distorta». Arxivat de l'original el 2019-07-20. [Consulta: 26 març 2016].
# Lluís Llongueras Batlle

Lluís Llongueras Batlle (Esparreguera, 24 de maig de 1936 - Barcelona, 29 de maig de 2023) fou un perruquer i artista polifacètic (escultor, fotògraf, escriptor i pintor) català. Començà com a ajudant de perruqueria als 14 anys a la prestigiosa perruqueria Can Dalmau. Destacà els aspectes creatius i artístics de la seva professió i la internacionalitzà. Escrigué llibres professionals i col·laborà amb Salvador Dalí en la realització d'una gegantina perruca per al Teatre-Museu Dalí de Figueres, que hi és exposada. Obrí establiments a algunes ciutats d'arreu del món, que gaudeixen de fama internacional. També practicà la fotografia, la pintura, l'escultura i el dibuix. El 2000 va rebre la Creu de Sant Jordi. L'any 2008 rebé la Medalla al treball President Macià.
L'any 1958 establí la seva primera perruqueria a Barcelona, a partir de la qual va anar ampliant el negoci obrint diferents perruqueries arreu del món. El 1968 va enregistrar un disc educacional al segell Belter amb la col·laboració d'Ana Kiro, Alma Maria de "Los 3 Sudamericanos" i Helena Bianco de "Los Mismos", sota el nom "Aumente su Atractivo con los secretos de Llongueras y sus peinados". El 1972 obrí el primer saló de perruqueria unisex d'Espanya. Com a empresari també fou l'impulsor i creador de diverses franquícies en acadèmies i establiments de perruqueria. La marca Llongueras compta amb més de 50 establiments en franquícia a l'estat espanyol i 120 salons arreu del món.
El 2010 va ser acomiadat per la seva pròpia filla mitjançant un burofax. Després d'un conflicte legal, van arribar a un acord amb un intercanvi d'accions i participacions entre les seves societats.

## Notes

* ↑ Dita perruca serviria com a cortina per a l'habitació que Dalí va dedicar a l'actriu Mae West. La perruca figura en el llibre Record Guinness de 1992 per ser la perruca més gran del món.

## Referències

* ↑ Localització a Cementiris de Barcelona
* ↑ «S'ha mort Lluís Llongueras, renovador de la perruqueria». [Consulta: 29 maig 2023].
* 1 2 Perfil Arxivat 2016-03-03 a Wayback Machine.. Dossier de premsa de "Repassem l'actualitat?", amb Lluís Llongueras. Fundació Romea. 2010
* ↑ Lluis Llongueras: «Tengo que luchar contra la fama para poder ser artista» a Sur.es (castellà)
* ↑ DOGC, ACORD GOV/188/2008, d'11 de novembre, de concessió dels guardons Medalla al treball President Macià i Placa al treball President Macià 2008
* ↑ Peláez, Raquel. «Muere el peluquero Lluís Llongueras a los 87 años de edad | Moda» (en castellà), 29-05-2023. Arxivat de l'original el 2023-05-29. [Consulta: 29 maig 2023].
* ↑ «Lluís Llongueras Batlle». Gran Enciclopèdia Catalana. Barcelona: Grup Enciclopèdia Catalana.
* ↑ Lluís LLongueras, premio nacional de la franquicia 2011 (castellà)
* ↑ Grau, Xavier; Elena Freixa «Quan els lligams de sang es barregen amb el negoci». Ara Emprenem (Diari Ara), 21-09-2014, p-38-39 [Consulta: 24 setembre 2014].

## Enllaços externs

* Pàgina de Lluís Llongueras
# Nabafita

La nabafita és un mineral de la classe dels fosfats. Rep el nom de la seva composició química: sodi (Na), bari i fosfat.

## Característiques

La nabafita és un fosfat de fórmula química NaBaPO₄·9H₂O. Cristal·litza en el sistema isomètric. La seva duresa a l'escala de Mohs és 2.
Segons la classificació de Nickel-Strunz, la nabafita pertany a «02.CJ: Fosfats sense anions addicionals, amb H₂O, només amb cations de mida gran» juntament amb els següents minerals: estercorita, mundrabil·laïta, swaknoïta, nastrofita, haidingerita, vladimirita, ferrarisita, machatschkiïta, faunouxita, rauenthalita, brockita, grayita, rabdofana-(Ce), rabdofana-(La), rabdofana-(Nd), tristramita, smirnovskita, ardealita, brushita, churchita-(Y), farmacolita, churchita-(Nd), mcnearita, dorfmanita, sincosita, bariosincosita, catalanoïta, guerinita i ningyoïta.

## Formació i jaciments

Va ser descoberta al mont Iukspor, que es troba al massís de Khibini, dins l'óblast de Múrmansk (Districte Federal del Nord-oest, Rússia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Nabaphite» (en anglès). Mindat. [Consulta: 23 novembre 2019].
# Nabal (instrument)

El nabal, també anomenat "napal", és un instrument musical en forma de trompa de llautó llarga i recta utilitzada en la música tradicional coreana. Com que l'instrument no té vàlvules ni forats per als dits, no és un instrument melòdic sinó que produeix un to únic i profund sostingut sense cap melodia. La freqüència precisa del to produït pot ser molt diferent en funció de la mida de cada instrument individual. La longitud d'un "nabal" és de 3 peus i 8 polzades, aproximadament uns 115 centímetres, tot i que pot variar. Es divideix en 2 o 3 seccions, i disposa d'un tub de llautó que s'adapta. El nabal va ser introduït com a instrument militar durant la dinastia Koryo, el regnat del rei Gongmin. No té vàlvules de pistó i produeix tons naturals en el rang de 3 a 4 tons, que depèn de l'instrument individual.
Entre els instruments musicals tradicionals coreans, el nabal és l'únic instrument de vent de llautó existent. No se sap quan va començar a fer-se servir. Se sol utilitzar conjuntament amb l'oboè cònic, la conquilla, els platets, el gong gran i el Yonggo o "tambor de drac" en la música processional.
El "nabal" s'ha utilitzat al llarg de la història principalment en la música processional militar anomenada daechwita, així com en nongak (música dels agricultors rurals) per assenyalar el començament i el final de les actuacions. Així, s'utilitza quan un grup de música "pungmul" entra a un poble (aleshores, el Nabal es bufa 3 vegades com a senyal), com també quan es reuneix o surt d'aquest. Les persones que exploten el nabal són el "Daeposu", "Sangsoe", "Seoljanggu". Qualsevol d'aquestes persones pot bufar-la. Si l'instrument es bufa una vegada és un avís per tal que les persones que estan disperses es preparin, si es bufa dues vegades vol dir que tothom s'haurà de reunir i preparar-se per sortir, i si són tres vegades aleshores significa que hauran de marxar.

## Referències

* ↑ Hesselink, Nathan. «The Nabal». A: P'ungmul: South Korean Drumming and Dance. University of Chicago Press, 2006, p. 63–64. ISBN 978-0-226-33095-2 [Consulta: 28 novembre 2017].
* ↑ «Nabal». Traditional Korean Music Portal. [Consulta: 28 novembre 2017].
* ↑ «Instruments de vent: Nabal». GCHS Seul. Arxivat de l'original el 24 d’agost 2007. [Consulta: 28 novembre 2017].
* ↑ «What is Pungmul? Instruments: Nabal». Pungmul is a living tradition. Arxivat de l'original el 1 de desembre 2017. [Consulta: 28 novembre 2017].
# Nabarniz

Nabarniz és un municipi de la província de Biscaia, País Basc, pertanyent a la comarca de Busturialdea-Urdaibai. Va sorgir el 1987 quan es va segregar de Guernica. Limita amb Ereño, Ispaster, Mendata, Aulesti, Kortezubi, i Arratzu.

## Enllaços externs

* http://www.pueblos-espana.org/pais+vasco/vizcaya/nabarniz/ Arxivat 2006-04-27 a Wayback Machine.
* Nabarniz a Google Maps
# Lluís Badia i Torras

Lluís Badia i Torras (Callús, Bages, 11 de novembre de 1920 - Navàs, Bages, 8 de desembre 1998). Professor, poeta i columnista. Destacà per una profunda activitat educativa, política i cultural.
L'any 1947 obtingué el títol de mestre i posteriorment es llicencià en filosofia i lletres. Durant 26 anys va ser director de l'Escola Tècnico-Professional Diocesana de Navàs. Va col·laborar activament durant vint anys al col·legi municipal de Batxillerat Anna Soler i Daniel i, durant quatre anys, dirigí el col·legi municipal de Batxillerat i de F.P. de Súria, alhora que impartia classes de llengua i literatura catalana i castellana.
Col·labora en diverses publicacions, com Regió7, on va escriure cada quinze dies en una secció anomenada "Fuita del temps", després ja va ser setmanal amb "Cop d'ull", i "Radar Social", òrgan de la Federació de Cristians de Catalunya.
Com a poeta publicà L'Inútil clam: 39 sonets i 1 cançó (1973) i Pinzellades d'un mal temps: visions de guerra des de la pau (1991), el llibre de viatges La Bona gent del Castell de Santa Fe (1995) i Mirada apassionada (1998) una antologia d'articles dels deu primers anys de col·laboració periodística al Regió7.
Cursà estudis sobre l'apostolat d'acció catòlica arran dels quals publicà Martirologi solsoní; 1936-1939 (1988), un llibre sobre les persones que van patir persecució religiosa durant la Guerra Civil.
Fou guardonat amb la Medalla Francesc Macià (1986) per la seva dedicació i els seus encerts.

## Referències

* ↑ «Lluís Badia i Torras». Gran Enciclopèdia Catalana. Barcelona: Grup Enciclopèdia Catalana.
* ↑ Duocastella, A. «Sóc home de dues vocacions: pagès i educador. Lluís Badia i Torras, medalla Francesc Macià». Regió7, 20-11-1986.
* ↑ Paz, Susana «Lluís Badia publica un recull d'articles de la dècada de col·laboració a Regió 7». Regió 7, 21-04-1998, pàg. 32.
* ↑ «Mor Lluís Badia i Torras, professor compromès i referent cristià al Bages». Regió 7, 09-12-1998.
# Lo Ginebrer

Lo Ginebrer és un paratge del terme municipal de Tremp, al Pallars Jussà, dins de l'antic terme de Fígols de Tremp.
Està situat a ponent de Montllobar, a ponent i al sud de la carretera C-1311, a l'alçada del punt quilomètric número 10, al capdamunt del barranc de Montllobar i a ponent de Tarteric.

## Enllaços externs

* Institut Cartogràfic de Catalunya